Legal Document

Category: 644

Text:
196. ΝΟΜΟΣ υπ’ αριθ. 1840 της 6/7 Απρ. 1989 (ΦΕΚ Α΄ 90) Εθελουσία έξοδος υπαλλήλων του Ο.Δ.Ε.Π. Χορήγηση πλασματικής συντάξιμης υπηρεσίας. Άρθρ.1.-(Προσθέτεται παρ. 8 στο άρθρ. 92 Π.Δ. 1041/1979, ΦΕΚ Α΄ 292, ανωτ. αριθ. 162). Άρθρ.2.-Ο χρόνος, που προστίθεται στην πραγματική συντάξιμη υπηρεσία των υπαλλήλων του προηγούμενου άρθρου, μπορεί να αναγνωρισθεί και ως χρόνος ασφάλισης του Μ.Τ.Π.Υ., καθώς και στο Ταμείο Αρωγής Υπαλλήλων του Υπουργείου Εθνικής Παιδείας και Θρησκευμάτων, ύστερα από αίτηση των ενδιαφερομένων και την καταβολή από τους ίδιους των ασφαλιστικών εισφορών που προβλέπονται από τις ισχύουσες διατάξεις του οργανισμού κάθε ταμείου. Άρθρ.3.-Για τον κανονισμό ή την αύξηση της σύνταξης σύμφωνα με τις διατάξεις του νόμου αυτού υποβάλλεται αίτηση από τους υπαλλήλους ή, σε περίπτωση θανάτου τους, από τις οικογένειές τους στην αρμόδια διεύθυνση του Γενικού Λογιστηρίου του Κράτους. Άρθρ.4.-Ο χρόνος υπηρεσίας στο Δημόσιο των υπαλλήλων που έχουν μεταταχθεί από τον Ο.Δ.Ε.Π. σύμφωνα με τις διατάξεις του τρίτου άρθρου του νόμ. 1811/1988 και οι οποίοι θα αποχωρήσουν εθελουσίως μέσα στην προθεσμία του άρθρ. 1, λογίζεται ως υπηρεσία που παρασχέθηκε στον Ο.Δ.Ε.Π.. Άρθρ.5.-Με την επιφύλαξη των γενικών διατάξεων του π.δ.1041/1979 για τη θεμελίωση δικαιώματος σύνταξης οι δικηγόροι που υπηρετούν με πάγια αντιμισθία σε οργανικές θέσεις του Ο.Δ.Ε.Π. και έχουν δεκαπενταετή πλήρη πραγματική υπηρεσία υπαλλήλου και δικηγόρου δικαιούνται προσαύξηση της πραγματικής υπηρεσίας τους κατά 10 έτη πλασματικής υπηρεσίας, εφ’ όσον αποχωρήσουν από την υπηρεσία με αίτησή τους που υποβάλλεται μέσα σε ένα έτος από την έναρξη της ισχύος του νόμ. 1811/1988. Άρθρ.6.-Οι διατάξεις των προηγούμενων άρθρων έχουν εφαρμογή και για τους υπαλλήλους ή δικηγόρους του Ο.Δ.Ε.Π. που υπάγονται στο ειδικό συνταξιοδοτικό καθεστώς του νόμ. 3163/1955 (ΦΕΚ 71). Άρθρ.7.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 197. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ Αριθ. 102/544 (Διόρθ. Σφαλμ. στο ΦΕΚ Β΄ 485/16-6-1989) Καθορισμός εισφορών και παροχών των γιατρών του ΕΣΥ που θα επιλέξουν με τις διατάξεις του άρθρ. 38 του Νόμ. 1813/88 ως φορέα συνταξιοδότησης τους στο ΤΑΔΚΥ. Έχοντας υπόψη: 1.Τις διατάξεις της παρ. 1 (περίπτ. α΄ και β΄) του άρθρ. 38 του Νόμ. 1813/88 (ΦΕΚ 243 Α΄). 2.Τα άρθρ. 23, παρ. 1 στοιχ. στ΄ και 24 παρ. 1 και παρ. 2 στοιχ. γ΄, 26 παρ. 1 και 27 παρ. 1 στοιχ. δ΄ του Νόμ. 1558/1985 (Α΄ 137). 3.Την 904/30.11.88 απόφαση του Πρωθυπουργού και του Υπουργού Υγείας, Πρόνοιας και Κοινων. Ασφαλίσεων (Β΄ 863). 4.Τις διατάξεις του άρθρ. 30 του Νόμ. 1027/80, όπως αυτό αντικαταστάθηκε με το άρθρ. 7 του Νόμ. 1275/1982 και συμπληρώθηκε με το άρθρ. 43 του Νόμ. 1469/84 (111/Α΄). 5.Την από 24.2.1989 απόφαση του Δ.Σ. του Ταμείου Ασφαλίσεως Δημοτικών και Κοινοτικών Υπαλλήλων, αποφασίζουμε: 1.α.Ως αποδοχές για τον υπολογισμό των εισφορών των γιατρών του Ε.Σ.Υ. που θα επιλέξουν, σύμφωνα με τα οριζόμενα στην παρ. 1 του άρθρ. 38 του Νόμ. 1813/88, ως φορέα συνταξιοδότησης το ΤΑΔΚΥ, νοούνται ο εκάστοτε βασικός μισθός τους μαζί με τις τυχόν προσαυξήσεις του επιδόματος πολυετούς παραμονής στον ίδιο βαθμό, που προβλέπεται από την παρ. 7 του άρθρ. 30 του Νόμ. 1397/1983, καθώς και τα ποσά της Α.Τ.Α. Σε κρατήσεις υπόκεινται και οι παροχές που ορίζονται από την παρ. 1 του άρθρ. 98 του Ν.Δ. 4260/62. β.Οι πιο πάνω αποδοχές δεν μπορεί να είναι ανώτερες από τις ασφαλιστικές αποδοχές των λοιπών ασφαλισμένων του Ταμείου. 2.Ως τακτικές αποδοχές για τον υπολογισμό του μηνιαίου βοηθήματος, των γιατρών του ΕΣΥ λαμβάνονται υπόψη οι αποδοχές του μισθολογικού κλιμακίου του ενιαίου μισθολογίου (Νόμ. 1505/84), οι οποίες προσεγγίζουν περισσότερο τις αποδοχές τους που υπόκεινται σε κρατήσεις. Ανώτατο όριο για τον καθορισμό του μηνιαίου βοηθήματος ορίζονται οι αποδοχές υπαλλήλου του πρώτου μισθολογικού κλιμακίου του Νόμ. 1505/84, όπως θα ισχύει κάθε φορά, προσαυξημένο με το επίδομα χρόνου υπηρεσίας 60% και την Α.Τ.Α. 3.Η ισχύς της παρ. 1 της απόφασης αυτής αρχίζει από την πρώτη του επόμενου μήνα από εκείνου της δημοσίευσής της στην Εφημερίδα της Κυβερνήσεως, ενώ η ισχύς της παρ. 2 αρχίζει από τη δημοσίευση του Νόμ. 1813/88 (243/Α΄/8.11.88). (Μετά τη σελ. 90,836) Σελ. 90,837 Τεύχος 1Α-10-1 Σελ. 127 Πολιτικές και Στρατιωτικές Συντάξεις 29.Β.α.196-197